Likatsin 25 (Art. 25). Lakgchán Pulatamatni akpuxkún nak xlalistakni xalilakgatumlipulatamatni xlakata litamakgtayá, xlakata ja'é xakgtuminika nawán xawá lantawilá, namatliwakglha Xatakgpulhkat xla Lilakgatumlipulataman chu xlitlawan, xalakxtumlilatamat chu xalimatayanin, xalimapalhin, xatamastakan, lilakgtaxtutamat xawá putamakgtayan chu akgtúm nemá lakxtúm xatamakgpitsin taskgáw chu xamakgalat, mastá xatatlawan xla xalikstu xawá xtapalhkánlakchixkuwín; tamakxtumit xawá tipalhuwa xalaklhuwa tachixkuwit, wa xatamakgtakgalhni makgtayá ja'é limapakgsin.
Pulatamatni namakatakaxa, nakpuxkún nalimakgtayalinán chu akchixlinán xatatlawat xalilaktaxtutamat xalilakgatumipulatamatni, xawá nakalín latá chuná chu namapalhí xla tatlawat nemá skinkán tuku lakaskinkán liwakg nemá tatiyanikán nemá mastá ja'é limapakgsin.|Nak xalitastakat xalilakgtaxtutamat lilakgatumpulataman tatamakxtumí, katalipawan tachixkuwit, xalakgaputum xakakapulhuwa, xalakgaputum xawá lakgaputum xalikstú, xawá nilimaktikán atunu titlawat xalilakgtaxtutaman nemá limakgtayakán nak xalistakni xla lilakgatumpulataman.|Xaputum xakakapulhuwa nakgalhí nak xlitayat, pi watá ixla, lakapulhuwa talaklhkawilin nemá taliwaná nak likatsin 28, putsokgwilin xli'akgtati xla limapakgsin, lakgchipalima kanikxniwá mapakgsiná lipulatamatni xapuchiná xawá akpuxkulín xlakatakán limakgantaxtuninanín nemá la kitaxtú natamalakatsukinán.|Nachumalitúm tlan ix'akstu pakgtanú usu kalipakgtanu liputunu tachixkuwit xawa xalikstu, latá tokgokgekán tapakgsín, xlakata matliwakglhkán chu makaxkán lakgaputunu taskiní xla listakni.|Lata' litapuwán xalakxtúm tachixkuwin xawá tamakgalan nakawakgtayakán chu nakamatliwakglha xatamalakatsukinín xlaputunu tachixkuwit chu xalikstu xla lilakgtaxtutaman, kalakgchipalinkán xlitayatkán nemá wankán lakalinkán xakakapulhuwa xawá xatamaklakaskín nak xalitamakgtayán liwakg, xamaklakaskinat xatamakgalan, makgalán xawá katuxawat.|Tapakgsin namalakatsukí xalimakaskujnín nemá nimatuwají tamakaxni xawá tatilankin tatlawat xalilakgtaxtutamat xla lakgaputúm tachixkuwit: Xla kalichalhuwatiyat, xatatakaxni chalhkatnanin, tamakgstokgnilimakgtayan, pulataman, tamalakatsukit nemá tatapakgsí lichalhuwa usu watá likstu xlakán chalhkatnanín xawá latá liwakg, tipalít tatakaxní tachixkuwit xlakata xla tamakgalan, tamakgpitsin chu maklakaskinkán takgalhín xawá limastanín tachixkuwit, taskini.|Tapakgsin namakamaja xawá namakgtakgalha, tatlawat xalilakgtaxtutamat nemá natatlawá xalikstunín chu namastá litlán xlakata ixtalankit xla lakgaputúm xalikstu makgtayaninán nak xalistakni xalilakgtaxtutamat xalilakgatumlipulataman, latá wan namalakatsukí ja'é Limapakgsin.